โครงการฝึกอบรมคุณธรรม จริยธรรม แก่ผู้บริหาร สมาชิกสภาฯและพนักงาน อบต.ช้างกลาง ประจำ ปี 2562
1.หลักการและเหตุผล
ตามพระราชบัญญัติองค์การบริหารส่วนตำบล พ.ศ. 2537 แก้ไขเพิ่มเติมถึง(ฉบับที่ 6) พ.ศ 2552  และพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 กำหนดให้องค์การบริหารส่วนตำบลมีอำนาจหน้าที่ในการให้บริการสาธารณะเพื่อตอบสนองความต้องการของประชาชน และการพัฒนาคุณภาพชิวิตความเป็นอยู่แก่ประชานชนในท้องถิ่น ทางด้านสังคม เศรษฐกิจ และการเมืองการปกครองท้องถิ่น ทั้งภารกิจตามอำนาจหน้าที่และภารกิจถ่ายโอน ประกอบกับประกาศคณะกรรมการพนักงานส่วนตำบลจังหวัดนครศรีธรรมราช เรื่องหลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล เพื่อเพิ่มพูนความรู้ ทัศนคติที่ดี มีคุณธรรมและจริยธรรมเพื่อให้การปฏิบัติหน้าที่ราชการมีประสิทธิภาพและเพื่อพูนความรู้และประสบการณ์ 
เพื่อให้การปฏิบัติหน้าที่ขององค์การบริหารส่วนตำบล ตามภารกิจให้บรรลุผลสำเร็จตามเป้าหมายและสนองต่อความต้องการของประชาชน  ให้ผู้นำชุมชนมีความเข้าใจบทบาทหน้าที่ และระเบียบกฎหมายที่เกี่ยวข้องกับการปฏิบัติงาน พร้อมเปิดโอกาสให้ชุมชน  ได้มีส่วนรวมในการร่วมตัดสินใจ และร่วมรับผิดชอบต่อการพัฒนาและเพื่อให้เกิดพลังแห่งความสามัคคี  เสริมสร้างคุณธรรม  จริยธรรม  เพื่อนำไป สู่องค์กรแห่งหารเรียนรู้และมีความเป็นเลิศทางด้านการบริหาร และการบริการประชาชน ตามหลักธรรมาภิบาล สร้างความเข้มแข็งให้องค์การบริหารส่วนตำบลช้างกลาง  สามารถนำชุมชนไปสู่ความเจริญรุ่งเรืองอยู่ดีมีสุข องค์การบริหารส่วนตำบลช้างกลาง  เพื่อให้บุคลากรขององค์การบริหารส่วนตำบลช้างกลาง  ได้มีความรู้เพิ่มเติม ในด้านการพัฒนาอาชีพในพื้นที่ตามแนวเศรษฐกิจพอเพียง   และมีโอกาสศึกษาดูงาน ชุมชนต้นแบบในเรื่องบริหารกิจการบ้านเมืองที่ดี เป็นการเปิดโลกทัศน์ การแลกเปลี่ยนเรียนรู้จากหน่วยงานอื่น  ซึ่งจะก่อให้เกิดการพัฒนาในทุกๆ ด้าน ประสานความสัมพันธ์อันดี ภายในองค์กรและชุมชนตลอดจนการมีส่วนร่วมในการพัฒนาท้องถิ่นของตนเองต่อไป 
                 องค์การบริหารส่วนตำบลช้างกลางจึงได้เล็งเห็นถึงความสำคัญของการบริการประชาชน เพื่อประโยชน์สุขของประชาชนภายใต้การปฏิบัติงานในกรอบภารกิจที่ได้รับมอบหมาย จึงได้กำหนดแผนปฏิบัติการป้องกันและปราบปรามการทุจริตขององค์การบริหารส่วนตำบลช้างกลาง ประจำปีงบประมาณ พ.ศ. 2562 -2564 เพื่อให้ทุกหน่วยงานในองค์การบริหารส่วนตำบลช้างกลาง ใช้เป็นกรอบแนวทางในการดำเนินการป้องกันและปราบปรามการทุจริต ทั้งนี้ได้มุ่งเน้นให้การดำเนินการป้องกันและปราบปรามการทุจริตขององค์การบริหารส่วนตำบลช้างกลาง เป็นไปอย่างต่อเนื่อง
2.วัตถุประสงค์  
2.1 เพื่อเป็นการเสริมสร้างและพัฒนาจิตสำนึกด้านคุณธรรม จริยธรรม และจรรยาบรรณตามประกาศมาตรฐานทางคุณธรรมและจริยธรรมแก่คณะผู้บริหาร, สมาชิกสภาอบต. พนักงานส่วนตำบล,ลูกจ้างประจำ และพนักงานจ้าง เพื่อสร้างภูมิคุ้มกันด้านจิตใจ เพื่อให้มีพฤติกรรมในเชิงสร้างสรรค์  มีจิตสำนึกในการกระทำความดี รู้จักการให้ การเสียสละ และมุ่งปฏิบัติงานเพื่อให้บริการประชาชนได้อย่างมีประสิทธิภาพและประสิทธิผล
2.2 เพื่อเสริมสร้างบุคลากรของ องค์การบริหารส่วนตำบลช้างกลางให้มีกระบวนทัศน์ วัฒนธรรม และค่านิยมในการปฏิบัติงานที่มุ่งเพิ่มสมรรถนะและพัฒนาระบบราชการในการให้บริการประชาชนโดยยึดหลักบริหารกิจการบ้านเมืองที่ดี หลักปรัชญาของเศรษฐกิจพอเพียงเป็นแนวทางเพื่อประโยชน์สุขของประชาชน 
3.เป้าหมาย/ ผลผลิต
   ประมาณการผู้เข้าร่วมโครงการฝึกอบรม คุณธรรม จริยธรรม แก่ผู้บริหาร สมาชิกสภาฯและ
พนักงาน อบต.ช้างกลาง ประจำ ปี 2562 ประจำปีงบประมาณ ๒๕62 ประมาณ 54 คน
4.พื้นที่ดำเนินการ
             เป็นโครงการที่จัดทำขึ้นเพื่อเพิ่มพูนความรู้หรือประสบการณ์ด้วยการสังเกตการณ์ด้วยวิธีการศึกษาดูงาน จากสถานที่จริงที่ได้ดำเนินการที่เป็นรูปธรรมแล้ว  และองค์กรปกครองท้องถิ่นยอมรับ เป็นแบบอย่าง และเป็นตัวอย่างแก่องค์กรปกครองส่วนท้องถิ่นอื่น
5. วิธีการดำเนินงาน
		5.1 ประชุมวางแผนจัดหาสถานที่ศึกษาดูงาน กำหนดเวลา –ประสานราชการกับหน่วยงานที่เกี่ยวข้อง
		5.2 เสนอโครงการเพื่อขออนุมัติต่อนายกองค์การบริหารส่วนตำบลช้างกลาง
		5.3 ประชุมชี้แจงผู้เข้าร่วมโครงการ
		5.4 ดำเนินงานตามโครงการโดยจัดอบรมกลุ่มเป้าหมายเพื่อให้เกิดความรู้ และข้อมูลต่างๆ ที่จำเป็นในการศึกษาดูงานนอกสถานที่
		5.5. สรุปผล ประเมิน รายงานผลการดำเนินโครงการ
6. ระยะเวลาดำเนินการ 
6.1 ตลอดปีงบประมาณ
7. งบประมาณดำเนินการ
     ขออนุมัติเบิกจ่ายเงินงบประมาณรายจ่ายประจำปี 2562 สำนักงานปลัด แผนงานบริหารงานทั่วไป งานบริหารงานทั่วไป หมวดค่าใช้จ่าย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น (3) ตั้งไว้.............- บาท 

7.  ผู้รับผิดชอบโครงการ
สำนักงานปลัดองค์การบริหารส่วนตำบลช้างกลาง อำเภอช้างกลาง จังหวัดนครศรีธรรมราช
8. ตัวชี้วัด/ผลลัพธ์
8.1  สามารถพัฒนาบุคลากรหรือเพิ่มประสิทธิภาพในการปฏิบัติงาน เสริมความรู้ความ
      เข้าใจเกี่ยวกับการทำงาน และสามารถนำมาปรับใช้เพื่อให้เกิดความเหมาะสมกับ
      สภาพแวดล้อมและพื้นที่ในการดำเนินงานขององค์กร อย่างมีประสิทธิภาพ
 	8.๒  สามารถส่งเสริมสนับสนุนและเพิ่มพูนความรู้หรือประสบการณ์ให้คณะผู้บริหาร, 
               สมาชิกสภาอบต. พนักงานส่วนตำบล, พนักงานครูอบต.,  ลูกจ้างประจำ และพนักงานจ้าง 
               ประจำปีงบประมาณ ๒๕62 ได้ศึกษาหาความรู้และประสบการณ์จากสถานที่ต่างๆ เพื่อ
               นำมาประยุกต์ใช้ในการปฏิบัติงาน,พัฒนาองค์กรและชุมชน 
       8.3  สามารถเสริมสร้างองค์ความรู้ใหม่ และเพิ่มวิสัยทัศน์ แลกเปลี่ยนทัศนคติ 
              ประสบการณ์การทำงาน พัฒนาบุคลากรและเพิ่มประสิทธิภาพในการปฏิบัติงาน 
              เสริมสร้างความเข้าใจ สามัคคี ความสัมพันธ์อันดี   ระหว่างคณะผู้บริหาร สมาชิกสภา
              อบต. ผู้นำชุมชนท้องถิ่น พนักงานส่วนตำบล, พนักงานครูอบต. ลูกจ้างประจำ และ 
              พนักงานจ้าง ที่เข้าร่วมโครงการ
      8.4 สามารถเสริมสร้างและพัฒนาจิตสำนึกด้านคุณธรรม จริยธรรม และจรรยาบรรณ
             ตามประกาศมาตรฐานทางคุณธรรมและจริยธรรมแก่คณะผู้บริหาร, สมาชิกสภาอบต. 
             พนักงานส่วนตำบล, พนักงานครูอบต., ลูกจ้างประจำ และพนักงานจ้าง เพื่อสร้างภูมิคุ้มกัน 
             ด้านจิตใจ เพื่อให้มีพฤติกรรมในเชิงสร้างสรรค์ มีจิตสำนึกในการกระทำความดี รู้จักการให้ 
             การเสียสละและมุ่งปฏิบัติงานเพื่อให้บริการประชาชนได้อย่างมีประสิทธิภาพและ
             ประสิทธิผล
      8.5 สามารถเสริมสร้างบุคลากรของ องค์การบริหารส่วนตำบลช้างกลางให้มีกระบวนทัศน์ 
             วัฒนธรรม และค่านิยมในการปฏิบัติงานที่มุ่งเพิ่มสมรรถนะและพัฒนาระบบราชการใน
             การให้บริการประชาชนโดยยึดหลักบริหารกิจการบ้านเมืองที่ดี หลักปรัชญาของ
             เศรษฐกิจพอเพียงเป็นแนวทางเพื่อประโยชน์สุขของประชาชน 
          8.6 สามารถสร้างประสิทธิภาพและการเพิ่มศักยภาพในการให้บริการสาธารณะแก่         
            ประชาชนตามอำนาจหน้าที่ ตลอดจนความคุ้มค่าในการใช้จ่ายงบประมาณเพื่อให้เกิด
            สูงสุด ให้แก่คณะผู้บริหาร สมาชิกสภาอบต. พนักงานส่วนตำบล, พนักงานครูอบต.  
            ลูกจ้างประจำ และพนักงานจ้าง
          8.7 สามารถเตรียมความพร้อมเพื่อรองรับและเตรียมความพร้อมตามแผนและขั้นตอนการ
            กระจายอำนาจให้แก่องค์กรปกครองส่วนท้องถิ่น

.................................................................









บันทึกกิจกรรมการเข้าแถวเคารพธงชาติและสวดมนต์ไหว้
                        กิจกรรมการเข้าแถวเคารพธงชาติและสวดมนต์ไหว้พระทุกวันจันทร์ของสัปดาห์ ของคณะผู้บริหาร ข้าราชการ พนักงานจ้าง องค์การบริหารส่วนตำบลช้างกลาง เพื่อเป็นการเตรียมความพร้อมในการให้บริการประชาชน โดยมีการซักซ้อมความเข้าใจในการปฏิบัติงานและกิจกรรมแสดงทัศนคติ การมอบนโยบายจากผู้บริหาร เพื่อเป็นการปลูกจิตสำนึกในการปฏิบัติราชการ
                 ความคาดหวังของกิจกรรมดั่งกล่าวจะช่วยให้คณะผู้บริหาร ข้าราชการ พนักงานจ้าง องค์การบริหารส่วนตำบลช้างกลาง มีจิตสำนึกต่อการปฏิบัติหน้าที่ราชการ มีความภาคภูมิใจที่ได้รับการปริการประชาชน ระยะเวลาการปฏิบัติทุกวันจันทร์ของสัปดาห์ เป็นต้นไป

